2025 m. gegužės 22 d. Teisingumo Teismo (dešimtoji kolegija) sprendimas byloje Komisija / Belgija (Atvirųjų duomenų ir viešojo sektoriaus informacijos pakartotinio naudojimo direktyva)
(Byla C-215/23)1
(Valstybės įsipareigojimų neįvykdymas – SESV 258 straipsnis – Direktyva (ES) 2019/1024 – Atvirieji duomenys ir viešojo sektoriaus informacijos pakartotinis naudojimas – Nevisiškas šios direktyvos perkėlimas ir nepranešimas nedelsiant apie perkėlimo priemones – SESV 260 straipsnio 3 dalis – Prašymas priteisti sumokėti vienkartinę sumą ir periodinę baudą – Dalinis ieškinio atsisakymas)
Proceso kalba: nyderlandų
Šalys
Ieškovė: Europos Komisija, atstovaujama P.-J. Loewenthal ir U. Małecka
Atsakovė: Belgijos Karalystė, atstovaujama S. Baeyens, M. Jacobs, C. Pochet ir L. Van den Broeck, padedamų advocaten J. De fauw, G. Ryelandt ir J. van Riet
Rezoliucinė dalis
Iki 2022 m. balandžio 6 d. Europos Komisijos pagrįstoje nuomonėje nustatyto termino pabaigos nepriėmusi visų įstatymų ir kitų teisės aktų, būtinų, kad būtų laikomasi 2019 m. birželio 20 d. Europos Parlamento ir Tarybos direktyvos (ES) 2019/1024 dėl atvirųjų duomenų ir viešojo sektoriaus informacijos pakartotinio naudojimo, ir nepateikusi Komisijai tų teisės aktų nuostatų teksto, Belgijos Karalystė neįvykdė įsipareigojimų pagal šios direktyvos 17 straipsnį.
Įpareigoti Belgijos Karalystę sumokėti Europos Komisijai 2 100 000 EUR vienkartinę sumą.
Belgijos Karalystė padengia savo ir Europos Komisijos patirtas bylinėjimosi išlaidas.
____________
1 OL C 216, 2023 6 19.